**Ütemterv**

**Pumpkin Spice Register App**

**Projekt tagok:**

* Farkas Kinga
* Kardos Szilvia
* Kocsis Bernadett
* Nagy Júlia

***2017. szeptember 18. – Projekttervezés***

Első lépésben a csoportunknak meg kell találnia a megfelelő fejlesztési területet. Elképzeléseink szerint létrehozunk egy olyan elektronikus itallapot, mellyel egyszerűen ki tudjuk választani a fogyasztani kívánt italokat. Terveink követelményspecifikációját elkészítettük.

***2017. szeptember 25. – Terméklista készítés***

Kezdő funkcióként meg kell valósítani a termékek listáját. Egy egyszerű lista, melyben felsorolásra kerül az itallap tartalma. Egymás alatt helyezkednek el a fogyasztható italok megnevezései, illetve árai, amik közül választani lehet.

***2017. október 9. – Kosár megvalósítása***

A termék oszlop mellett helyet kap a kosár, melynek szerepe, hogy összegyűjtse a terméklistából kiválasztott elemeket. A későbbiekben a kosár rendeltetése kibővítésre kerül, ebben a szakaszban kizárólag a létrehozásával foglalkoztunk.

***2017. október 16. – Add funkció bevezetése***

A terméklistában szerepeltetett italok mellet egy „Add” megnevezéssel ellátott ikont helyezünk el. Ennek segítségével, a termék mellett lévő gomb megnyomásával a kiválasztott terméket hozzáadhatjuk a kosárhoz. Több termék kijelölése is lehetséges, illetve egy adott termékből több darab kiválasztása.

***2017. október 30. – Kosár tartalom összeadás***

Az „Add” gomb továbbfejlesztése a következő lépés. Eszerint a kosárba belerakott termékek mellett feltüntetett árértékek egy összesen rovatban összeadásra kerülnek. Ennek segítségével a felhasználó pontosan nyomon tudja követni, hogy az eddig kiválasztott termékekre esetlegesen mennyit fog költeni.

***2017. november 6. – Törlési funkció***

A fentiekben létrehozott funkciók bővítéseképpen, szükséges a törlési lehetőség bevezetése. A fogyasztani kívánt produktumokat a kosár összegyűjti, de biztosítva lesz ezáltal, hogy ha változtatni kíván a felhasználó, illetve a végösszeget nem megfelelőnek találja, ki tudja törölni a nem kívánt terméket. Ehhez a kosárban elhelyezett italok mellett egy piros ikonnal jelzett gomb nyújt segítséget. Ennek használatával a kijelölt termék eltűnik a kosárból.

***2017. november 13.- Design fejlesztése***

A program meghatározó része a kinézet, ezért a projektnek ebben a szakaszában, foglalkoznunk kell a designnal. Célunk, hogy egy könnyen kezelhető, átlátható, egyszerű felépítésű megjelenést tudjunk kölcsönözni a felületnek.

***2017. november 20. –Keresés***

A terméklistán belüli keresés megkönnyíti a dolgunkat, ha pontosan tudjuk, hogy melyik italt szeretnénk fogyasztani. A Termékek oldalon, a lista felett egy keresési sáv kerül kialakításra, ahová begépelés után azonnal kidobja a megfelelő elemet a felsorolás.

***2017. december 7.- Tesztelés***

A program funkcióinak tesztelése a következő lépés. Ha a tervezett lépések végrehajtásra kerülnek, illetve a követelményspecifikációban támasztott elvárásoknak a felület megfelel, akkor is szükséges, hogy próbálkozzunk a program továbbfejlesztésében. A tesztelés során meg kell találni azokat a hiányosságokat, melyek javítása meglehetősen megkönnyíti és leegyszerűsíti a használatot.

***2017. december 11.- Projekt értékelése***

Utolsó lépésben összegző értékelést kell végezni. Mik azok a sajátosságok melyek pozitív hatással vannak a használatra, illetve mik azok a lehetőségek, melyek pótlásával programunk még jobb lehet.